Predkladacia správa

Kancelária prezidenta Slovenskej republiky predkladá na rokovanie vlády Slovenskej republiky „Návrh na zmenu účelu použitia nevyčerpaných kapitálových výdavkov, ktoré možno použiť v  nasledujúcich rozpočtových rokoch“ a  odporúča vláde Slovenskej republiky, v  súlade s  ustanovením § 8 ods. 4 zákona č. 523/2004 Z. z. o  rozpočtových pravidlách verejnej správy a  o  zmene a  doplnení niektorých zákonov v  znení  neskorších predpisov, schváliť zmenu účelu použitia kapitálových výdavkov. Nevyčerpané prostriedky z  roku 2009 predstavujú sumu 136  380 eur.  

        Predkladaný materiál obsahuje odôvodnenie návrhu na zmenu účelu použitia nevyčerpaných kapitálových výdavkov rozpísaných rozpočtovou kapitolou Kancelária prezidenta Slovenskej republiky na programe 06N Reprezentácia  štátu a  obyvateľov SR na podpoložke 635  006 v  sume 41  000 eur, na podpoložke 635  004 v  sume 12  000 eur, na podpoložke 714 001 v  sume 83 380 eur.

        Materiál sa predkladá v  skrátenom pripomienkovom konaní z  dôvodu realizácie prác do konca roka 2011 a  poveternostných podmienok.